**Σχολή Γονέων Αττικής: Μένουμε Σπίτι… και «Μένουμε» καλά**

Το Περιφερειακό Ταμείο Ανάπτυξης Αττικής, μέσω της δομής του Κέντρου Καινοτομίας της Περιφέρειας και σε συνεργασία με το Τμήμα Ψυχολογίας του Εθνικού & Καποδιστριακού Πανεπιστημίου Αθηνών, υλοποιεί τον κύκλο μαθημάτων με τίτλο: Μένουμε Σπίτι… και «Μένουμε» καλά”, στο πλαίσιο της Δράσης “Σχολή Γονέων Αττικής” της Περιφέρειας Αττικής, που απευθύνεται σε γονείς, κατοίκους της Περιφέρειας και στοχεύει στην εξ’ αποστάσεως εκπαίδευσή τους σε θέματα διαχείρισης της καθημερινότητας των παιδιών μέσα στο σπίτι.

*Ονομασία Δράσης*: “Σχολή Γονέων Αττικής”  
*Κύκλος Μαθημάτων*: Μένουμε Σπίτι… και «Μένουμε» καλά  
*Συνεργαζόμενο Ίδρυμα*: Τμήμα Ψυχολογίας του ΕΚΠΑ  
*Σκοπός*: Εξ αποστάσεως εκπαίδευση γονέων της Περιφέρειας Αττικής σε θέματα διαχείρισης της καθημερινότητας των παιδιών μέσα στο σπίτι.  
*Σύνολο ωφελούμενων*: 300 γονείς.

Θεματικές Ενότητες:

* ΘΕ-1: Στήριξη των παιδιών σε περιόδους κρίσης και ενίσχυση της ψυχικής ανθεκτικότητας στην οικογένεια
* ΘΕ-2: Η ψυχολογία των γονέων κατά την περίοδο της πανδημίας
* ΘΕ-3: Μένουμε ασφαλείς στο Διαδίκτυο
* ΘΕ-4: Η γονικότητα και οι διαφορετικές αναπτυξιακές φάσεις παιδιών και εφήβων
* ΘΕ-5: Δημιουργικές διαδρομές σε... ήδη γνωστά μονοπάτια συμπεριφοράς
* ΘΕ-6: Μύθοι και Αλήθειες για τη Διαφορετικότητα

Μέλη ΔΕΠ Τμήματος Ψυχολογίας ΕΚΠΑ (εισηγητές)

* Σίσσυ Χατζηχρήστου, Καθηγήτρια Σχολικής Ψυχολογίας
* Σπύρος Τάνταρος, Καθηγητής Αναπτυξιακής Ψυχολογίας
* Πέτρος Ρούσσος, Αναπλ. Καθηγητής Γνωστικής Ψυχολογίας
* Άννα Χριστοπούλου, Αναπλ.Καθηγήτρια Κλινικής Ψυχολογίας
* Κατερίνα Γκαρή, Καθηγήτρια Κοινωνικής Ψυχολογίας
* Βασίλης Παυλόπουλος, Αναπλ.Καθηγητής Διαπολιτισμικής Ψυχολογίας

*Διάρκεια μαθημάτων*: 2 μήνες

**Περίοδος μαθημάτων: Μάιος – Ιούνιος 2020 (1ος κύκλος)**  
Θα συγκροτηθούν πέντε (5) τμήματα συμμετεχόντων – εκπαιδευομένων σε καθένα από τα οποία θα ενταχθούν μέχρι 60 γονείς-εκπαιδευόμενοι.  
Κάθε τμήμα θα παρακολουθήσει συνολικά 16 εξ΄ αποστάσεως εκπαιδευτικές ώρες που καλύπτουν το σύνολο των παραπάνω Θεματικών Ενοτήτων.  
Συνεδρίες των δύο (2) ωρών, απογεύματα, μία φορά την εβδομάδα για κάθε τμήμα.

**Περίοδος εγγραφών: 23 – 29 Απριλίου 2020**  
Οι δηλώσεις ενδιαφέροντος – εγγραφές θα πραγματοποιηθούν ηλεκτρονικά κατά την παραπάνω περίοδο στην ιστοσελίδα <http://www.innovationattica.gr/aitisi>

Για την επιλογή των συμμετεχόντων θα τηρηθεί η απόλυτη χρονική σειρά κατάθεσης της αίτησης, μέχρι συμπληρώσεως του μέγιστου δυνατού αριθμού συμμετεχόντων (300), ενώ μετά το πέρας της παραπάνω περιόδου θα αναρτηθούν στην ίδια ιστοσελίδα τόσο οι 300 επιλεχθέντες όσο και οι επιλαχόντες (εφόσον υπάρχουν πέραν των 300 αιτήσεων), ενώ θα υπάρχει επίσης και απ’ ευθείας ηλεκτρονική ενημέρωση των ενδιαφερομένων με email.

Top of Form